Проект 
ДОГОВОР 
№ …………../………………2018 г.

Днес, .....................................г. в гр.Разград, между:

НАЦИОНАЛНА ПРОФЕСИАНАЛНА ТЕХНИЧЕСКА ГИМНАЗИЯ „ШАНДОР ПЕТЬОФИ“, ЕИК 000499247, със седалище и адрес: гр. Разград, ул. „Проф. Илия Петров“ № 1, представлявана от Нешка Георгиева Христова – директор и Мирослава Христова Куманова – гл. счетоводител, наричана накратко ВЪЗЛОЖИТЕЛ, от една страна 

 и

…………………………………..………….………..……, със седалище и адрес на управление: ……………………………………., ЕИК ………………………, представляван/о от ……………………………………, в качеството му/й на …………………………..., наричан/о за краткост „ИЗПЪЛНИТЕЛ“, от друга страна, се сключи настоящия договор с който страните се споразумяха за следното:

І.ПРЕДМЕТ НА ДОГОВОРА

Чл.1 ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши доставка, монтаж и тестване на 2 (два) броя метаообработващи машини – 1 (един) брой обработващ център ………………….(посочва се марката и модела) и 1 (един) брой CNC струг ………………….(посочва се марката и модела), съгласно Техническата спецификация на ВЪЗЛОЖИТЕЛЯ и Ценовото и Техническото предложение на ИЗПЪЛНИТЕЛЯ - приложения към настоящия договор, нормативната уредба касаеща предмета на поръчка и настоящия договор.
ІІ.МЯСТО И СРОК НА ИЗПЪЛНЕНИЕ

Чл.2. (1)  Срокът за доставка и монтаж е ............ (............) календарни дни, считано от датата на подписване на настоящия договор.
(2) Срокът на договора е периодът от време, считан от датата на подписването му до изпълнението на всички задължения по него, включително и гаранционните задължения.

(3) Мястото на изпълнение на настоящия договор е франко сградата на НПТГ „Шандор Петьофи“ гр. Разград, находяща се на адрес: гр. Разград, ул. „Проф. Илия Петров“ № 1.
ІІІ. ЦЕНА И НАЧИН НА ПЛАЩАНЕ
Чл.3. (1) ВЪЗЛОЖИТЕЛЯТ се заплаща на ИЗПЪЛНИТЕЛЯ обща цена за изпълнение на договора, в размер на ……………….(………………) без вкл. ДДС, ………………………………(…………………………) лева с вкл. ДДС, включваща:

1.
Цена за доставка и монтаж на 1 бр. обработващ център, в размер на ………………………………(…………………………) лева без вкл. ДДС, ………………………………(…………………………) лева с вкл. ДДС.
2.
Цена за доставка и монтаж на 1 бр. CNC струг, в размер на …………………(…………………………) лева без вкл. ДДС, ………………………………(…………………………) лева с вкл. ДДС, съгласно Ценовото предложение на ИЗПЪЛНИТЕЛЯ, представляващо неразделна част  от  договора.

(2) Цената по ал.1 включва всички разходи на ИЗПЪЛНИТЕЛЯ, необходими за изпълнението  на поръчката – стойността на металообработващите машини, опаковката, транспортните и товаро-разтоварните разходи франко адреса за доставка, дължимите вносни мита, данъци и такси и др.
(3) Предложените цени за доставка и монтаж на металообработващите машини са окончателни и не подлежат на промяна за срока на договора.

Чл.4 Плащането по договора се извършва еднократно, след приема на изпълнението без забележки от страна на ВЪЗЛОЖИТЕЛЯ или негови представители, в срок от 30 календарни дни от датата на представяне на оформена фактура.


Чл.5. (1) Плащането по договора се извършва в лева, чрез банков превод по следната банкова сметка на ИЗПЪЛНИТЕЛЯ: 


Банка:
…………………………….


BIC:
…………………………….


IBAN:
……………………………..


(2) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащането е надлежно извършено.

Чл.6. Фактурата се изготвя на български език, в съответствие със Закона за счетоводството и подзаконовите нормативни актове.

ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.7. (1) ВЪЗЛОЖИТЕЛЯТ има право да:

1. изисква от ИЗПЪЛНИТЕЛЯ да изпълни в срок и без отклонения доставката;

2. контролира изпълнението на поетите от ИЗПЪЛНИТЕЛЯ  договорни задължения. Указанията на ВЪЗЛОЖИТЕЛЯ в изпълнение на това му правомощие са задължителни за ИЗПЪЛНИТЕЛЯ, доколкото не пречат на неговата самостоятелност и не излизат извън рамките на договореното;

3. изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.
4. задържи съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в настоящия договор;

5. иска от ИЗПЪЛНИТЕЛЯ подмяна на доставена машина, при която е констатирано отклонение.
(2) Когато ИЗПЪЛНИТЕЛЯТ не спази изискванията за доставката и монтажа, ВЪЗЛОЖИТЕЛЯТ има право да откаже приемането на машините и заплащането на част или на цялото възнаграждение по доставката, докато ИЗПЪЛНИТЕЛЯТ не изпълни своите задължения, съгласно договора.

(3) ВЪЗЛОЖИТЕЛЯТ не носи отговорност за виновни действия или бездействия на ИЗПЪЛНИТЕЛЯ, в резултат на които е възникнала загуба или нанесена вреда на машините, вследствие изпълнение предмета на договора.


Чл.8.  ВЪЗЛОЖИТЕЛЯТ е длъжен да:

1. оказва необходимото съдействие на ИЗПЪЛНИТЕЛЯ за изпълнение на задълженията, произтичащи от договора;

2. приеме доставените и монтирани машини, при точно и качествено изпълнение на задълженията от страна на ИЗПЪЛНИТЕЛЯ;

3. заплати на ИЗПЪЛНИТЕЛЯ стойността на извършената от него доставка, съгласно договореното;

4. осигури присъствие на свой представител – компетентно лице, запознато с функционалните характеристики и техническите показатели на машините, който да приеме изпълнението на поръчката, като има право на проби, изпитвания и проверки, както и да подпише приемо – предавателния протокол.

V.ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл.9.  ИЗПЪЛНИТЕЛЯТ има право:

1. при пълно, точно и навременно изпълнение на задълженията си, да получи уговореното възнаграждение при условията и в сроковете, посочени в настоящия договор;

2. да иска от ВЪЗЛОЖИТЕЛЯ необходимото съдействие за осъществяване на задълженията си по договора;

3. да иска от ВЪЗЛОЖИТЕЛЯ приемане на доставката, когато тя отговаря на изискванията, посочени в настоящия договор и приложенията към него.
Чл.10. ИЗПЪЛНИТЕЛЯТ е длъжен да:

1. изпълни настоящия договор, точно, качествено и в срок, в съответствие с приложенията към него и изискванията на ВЪЗЛОЖИТЕЛЯ;

2. достави машините в подходяща транспортна опаковка, която гарантира запазването на целостта и функционалността им;

3. информира текущо ВЪЗЛОЖИТЕЛЯ за хода на изпълнението на настоящия договор и да го уведомява за всяко възникнало събитие, което би довело до забава и/или неизпълнение на задължение по договора и да предложи мерки за неговото преодоляване;

4. при поискване да предоставя на ВЪЗЛОЖИТЕЛЯ допълнителна информация относно изпълнението на дейностите, предмет на договора;

5. извършва гаранционно обслужване на машините при условията и в сроковете, посочени в настоящия договор и приложенията му;
6. не възлага работата или части от нея на подизпълнители, извън посочените в офертата му, освен в случаите и при условията, предвидени в ЗОП; (ако е приложимо)
7. да сключи договор/договори за подизпълнение с посочените в офертата му подизпълнители в срок от 3 /три/ дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП; (ако е приложимо) 

8. отстранява посочените от ВЪЗЛОЖИТЕЛЯ недостатъци и пропуски в изпълнението за своя сметка; 

9. се придържа към всички приложими закони и подзаконови нормативни актове, имащи пряко отношение към изпълнението на този договор; 

10. подменя за своя сметка доставена машина с отклонения, констатирани от представители на ВЪЗЛОЖИТЕЛЯ и описани в двустранно подписан протокол, между представители на страните по договора, в определен от ВЪЗЛОЖИТЕЛЯ срок;
11. организира транспортирането, разтоварването, монтирането и тестването, франко мястото на доставка, посочено в чл.2, ал.3 от настоящия договор;
12. пази в тайна всички обстоятелства, станали му известни по повод и във връзка с изпълнението на настоящия договор;
13. спазва указанията на ВЪЗЛОЖИТЕЛЯ, относно извършваната работа, освен ако тези указания нарушават оперативната му самостоятелност или по естеството излизат извън рамките на предмета на договора.

Чл.11. Всички санкции наложени от компетентни органи за нарушение на нормативните актове или вреди нанесени на трети лица по вина на ИЗПЪЛНИТЕЛЯ, са за негова сметка.

VІ.   ГАРАНЦИЯ ЗА ИЗПЪЛНЕНИЕ. ГАРАНЦИОНЕН СРОК
Чл.12. При подписването на настоящия договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 2%  (две на сто) от стойността на договора без ДДС, която служи за обезпечаване на изпълнението на задълженията на ИЗПЪЛНИТЕЛЯ по договора. 
Чл.13. (1) В случай на изменение на договора, извършено в съответствие с този договор и приложимото право, ИЗПЪЛНИТЕЛЯТ се задължава да предприеме необходимите действия за привеждане на гаранцията за изпълнение в съответствие с изменените условия на договора, в срок до 7 (седем) дни от подписването на допълнително споразумение за изменението.

 
(2) Действията за привеждане на гаранцията за изпълнение в съответствие с изменените условия на договора могат да включват, по избор на ИЗПЪЛНИТЕЛЯ:

1. внасяне на допълнителна парична сума по банковата сметка на ВЪЗЛОЖИТЕЛЯ; и/или;

2. предоставяне на документ за изменение на първоначалната банкова гаранция или нова банкова гаранция; и/или

3.  предоставяне на документ за изменение на първоначалната застраховка или нова застраховка.

Чл.14. Когато като гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ: 

Банка:
SOCIETE GENERALE „ЕКСПРЕСБАНК“ – клон Разград

INAN: BG28TTBB94003119023630

BIC: TTBBBG22
Чл.15. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

1. да бъде открита в полза на ВЪЗЛОЖИТЕЛЯ;

2. да бъде неотменима и безусловна;

3. да съдържа задължение на банката-гарант да извърши безусловно плащане в срок от 3 (три) работни дни, при първо писмено искане, направено от ВЪЗЛОЖИТЕЛЯ;

4. срок на валидност – срокът за изпълнение на поръчката, заедно с предложения гаранционен срок, удължен с 60 (шестдесет) календарни дни.
(2) Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ.

Чл.16. (1) Когато като гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:

1. да обезпечава изпълнението на този договор чрез покритие на отговорността на ИЗПЪЛНИТЕЛЯ;

2. да бъде със срок на валидност – срокът за изпълнение на поръчката, заедно с предложения гаранционен срок, удължен с 60 (шестдесет) календарни дни. 

(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ. 


Чл.17. (1) ВЪЗЛОЖИТЕЛЯТ освобождава гаранцията за изпълнение в срок до 60 (шестдесет) дни след приключване на изпълнението на договора, ако липсват основания за задържането от страна на ВЪЗЛОЖИТЕЛЯ, на каквато и да е сума по нея.

(2) В случай че срока на валидност на представена банкова гаранция или застраховка изтича, преди пълното уреждане на отношенията на страните по този договор, ВЪЗЛОЖИТЕЛЯТ има право да поиска удължаване на срока и/или изплащането им и да ги трансформира в безлихвен паричен депозит по сметките си, като задържи депозита до окончателното уреждане на своите претенции.

(3)  При претенции на трети засегнати лица към ВЪЗЛОЖИТЕЛЯ по повод понесени вреди, причинени виновно от действията или бездействията на ИЗПЪЛНИТЕЛЯ, ВЪЗЛОЖИТЕЛЯТ има право да ползва гаранцията за изпълнение за удовлетворяването им или да я задържи до доказване на основателността им от компетентните органи.


(4) Освобождаването на гаранцията за изпълнение се извършва, както следва:


1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ; 


2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;


3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.


(5) Гаранцията не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните, относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.


Чл.18. ВЪЗЛОЖИТЕЛЯТ има право да задържи съответна част и да се удовлетвори от гаранцията за изпълнение, когато ИЗПЪЛНИТЕЛЯТ не изпълни някое от неговите задължения по договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от гаранцията за изпълнение, която съответства на уговорената в договора неустойка за съответния случай на неизпълнение. 


Чл.19. ВЪЗЛОЖИТЕЛЯТ има право да задържи гаранцията за изпълнение в пълен размер, в следните случаи:

1. ако ИЗПЪЛНИТЕЛЯТ при изпълнение на настоящия договор изпадне във виновна забава с повече от 10 (десет) дни и ВЪЗЛОЖИТЕЛЯТ развали договора на това основание; 


2. при пълно неизпълнение, в т.ч. когато доставените машини не отговарят на изискванията на ВЪЗЛОЖИТЕЛЯ и Техническата спецификация, и ВЪЗЛОЖИТЕЛЯТ развали договора на това основание; 


3. при прекратяване на дейността на ИЗПЪЛНИТЕЛЯ или при обявяването му в несъстоятелност.


Чл.20. Във всеки случай на задържане на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.


Чл.21. Когато ВЪЗЛОЖИТЕЛЯТ се е удовлетворил от гаранцията за изпълнение и договорът продължава да е в сила, ИЗПЪЛНИТЕЛЯТ се задължава в срок до 5 (пет) работни дни да допълни гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 12 от договора.

Чл.22. ВЪЗЛОЖИТЕЛЯТ не дължи лихва за времето, през което средствата по гаранцията за изпълнение са престояли при него законосъобразно.


Чл.23. Страните по договора договарят гаранционен срок на доставените металообработващи машини от ………(……….) месеца, който започва да тече от датата на монтажа и тестване, обективирано с Приемо-предавателен протокол.

Чл.24. (1) В случай че в гаранционния срок се констатира несъответствие и/или дефект и/или повреда и/или друг проблем, ВЪЗЛОЖИТЕЛЯТ уведомява ИЗПЪЛНИТЕЛЯ в срок от 3 (три) работни дни от датата на установяване на съответната нередовност.

(2) ИЗПЪЛНИТЕЛЯТ е длъжен да осигури център за приемане на заявки за проблеми чрез препоръчана поща, куриерска услуга, електронната поща и/или факс, в рамките на работния ден.

Чл.25. (1) ИЗПЪЛНИТЕЛЯТ се задължава да започне отстраняване на дефектите, появили се в гаранционния срок на обслужване, в срок от …………. (…………) астрономически часа от уведомяване му, от страна на ВЪЗЛОЖИТЕЛЯ.

            (2) В случай, че ИЗПЪЛНИТЕЛЯТ не отстрани дефектите по предходната алинея, ВЪЗЛОЖИТЕЛЯТ има право да ги отстрани за сметка на ИЗПЪЛНИТЕЛЯ, както и да възложи ремонтните дейности на трето лице, като задържи съответна част и се удовлетвори от гаранцията за изпълнение, в размер на разходите за отстраняване на повредата.

(3) В случай, че повредата не може да се отстрани в едномесечен срок, ИЗПЪЛНИТЕЛЯТ осигурява равностойна оборотна машина за времето на ремонта. Оборотната машина трябва да е с параметри, гарантиращи същите като на ремонтираната функционалност и производителност.

(4) Гаранционният срок не тече и се удължава с времето до отстраняване на повредата.

(5) ИЗПЪЛНИТЕЛЯТ е длъжен да замени цялата машина с нова, ако недостатъкът я прави негодна за използване по предназначението й. В този случай продължава да тече гаранционния срок за съответната заменена машина, считано от датата на приемането й с приемо-предавателен протокол.
VІІ.ПРИЕМАНЕ НА ИЗПЪЛНЕНИЕТО
Чл.26. (1) ИЗПЪЛНИТЕЛЯТ уведомява писмено ВЪЗЛОЖИТЕЛЯ по пощата, по куриер, по електронен адрес и/или по факс за точната дата и предполагаемото време в рамките на работното време за приемане на машините.

(2) Доставянето на машините е на риск на ИЗПЪЛНИТЕЛЯ.

(3) ВЪЗЛОЖИТЕЛЯТ чрез свои представите извършва проверка за съответствие на доставените машини с техническите параметри от Техническата спецификация и Техническото предложение на ИЗПЪЛНИТЕЛЯ.

(4) Заедно с машините ИЗПЪЛНИТЕЛЯТ предоставя на ВЪЗЛОЖИТЕЛЯ и необходимата документация за експлоатация на машините на български език. 

(5) Ако машините или части от тях имат недостатъци (дефекти) и/или не са напълно окомплектовани съобразно изискванията на поръчката и/или Техническата спецификация и/или не отговарят на Техническото предложение на ИЗПЪЛНИТЕЛЯ и/или са установени нередовности в техническите им характеристики и/или са установени други нередовности при монтажа и/или тестването им, ВЪЗЛОЖИТЕЛЯТ чрез своите представители има право да откаже да приеме доставката, като определи срок за отстраняване на несъответствията, ако са отстраними. След отстраняването им се извършва нова проверка, относно приемане на доставката.
 (6) В случаите по ал. 5 ИЗПЪЛНИТЕЛЯТ е длъжен за своя сметка да отстрани недостатъците/дефектите, като в случай че недостатъка/дефекта не може да бъде отстранен да замени дефектните машини с нови, съответно да окомплектова и/или да достави липсващото и/или да достави машини с оферираните технически характеристики и/или да отстрани други установени нередовности в срока определен от ВЪЗЛОЖИТЕЛЯ.
(7) ИЗПЪЛНИТЕЛЯТ извършва монтажа и тестването в присъствието на представители на ВЪЗЛОЖИТЕЛЯ.
(8) При точно, качествено и отговарящо на изискванията изпълнение, приемането на доставените, монтирани и тествани машини се удостоверява с приемо–предавателен протокол. Протоколът се съставя и подписва от страните в 2 (два) оригинални екземпляра. 

(9) Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

(10) Рекламации по скрити недостатъци/дефекти (недостатъци/дефекти, които не са могли да бъдат открити при извършване на проверка и тестване) се правят в срок от 3 (три) работни дни от датата на откриването им, но не по късно от 3 (три) месеца от приемане на доставката.
(11) В случай на рекламация ВЪЗЛОЖИТЕЛЯТ уведомява ИЗПЪЛНИТЕЛЯ по реда на чл. 24 от настоящия договор. За констатираната/ните нередовност/и се съставя надлежен протокол от представители на страните.

(12) Машините предмет на договора, стават собственост на ВЪЗЛОЖИТЕЛЯ след подписване на приемо-предавателния протокол за приемане на доставката.
VІІІ. НЕИЗПЪЛНЕНИЕ

Чл.27. При забава в плащането на дължимата парична сума, ВЪЗЛОЖИТЕЛЯТ дължи обезщетение по реда на чл.86 от Закона за задълженията и договорите.

Чл.28. (1) При пълно неизпълнение на договора, ИЗПЪЛНИТЕЛЯТ дължи неустойка в размер на 50 % от цената на договора.

(2) При неспазване на срока за доставка и монтаж или срока за започване отстраняването на дефектите, появили се в гаранционния срок на обслужване, ИЗПЪЛНИТЕЛЯТ дължи неустойка в размер на 0,5 % от стойността на договора за всеки ден забава, но не повече от 20 %. Сумата на неустойката може да се удържи от ВЪЗЛОЖИТЕЛЯ при извършване на плащането или от гаранцията за изпълнение.
 (3) При частично, лошо или неточно изпълнение ИЗПЪЛНИТЕЛЯТ дължи неустойка в размер на 5 % от цената на договора. Сумата на неустойката може да се удържи от ВЪЗЛОЖИТЕЛЯ при извършване на плащането или от гаранцията за изпълнение.

(4) При неизпълнение на други задължения по договора, ИЗПЪЛНИТЕЛЯТ дължи неустойка в размер на 1 % от цената на договора, за всяко констатирано нарушение. Сумата на неустойката може да се удържи от ВЪЗЛОЖИТЕЛЯ при извършване на плащането или от гаранцията за изпълнение.

Чл.29. При разваляне на договора поради виновно неизпълнение от страна на ИЗПЪЛНИТЕЛЯ, същият дължи неустойка в размер на 20% (двадесет на сто) от стойността на договора. 

Чл.30. Уговорената неустойка и обезщетение не изключва отговорността на ИЗПЪЛНИТЕЛЯ за причинени вреди и пропуснати ползи от страна на ВЪЗЛОЖИТЕЛЯ.
Чл.31. Страните запазват правото си да търсят обезщетение за вреди по общия ред, ако тяхната стойност е по – голяма от изплатените неустойки по реда на този раздел.
ІХ.ПРЕКРАТЯВАНЕ НА ДОГОВОРА

Чл.32. (1) Настоящият  договор се прекратява:


1. С изтичане на срока на договора;


2. По взаимно съгласие между страните, изразено в писмена форма;


3. От страна на ВЪЗЛОЖИТЕЛЯ, ако ИЗПЪЛНИТЕЛЯТ не изпълни част или целия обем на поръчката, с едноседмично писмено предизвестие;


4. При настъпване на пълна обективна невъзможност за изпълнение, за което обстоятелство засегнатата страна е длъжна да уведоми другата страна в срок до 5 (пет) календарни дни от настъпване на невъзможността и да представи доказателства;


5. С окончателното му изпълнение;


6. При прекратяване на юридическо лице – страна по договора без правоприемство, по смисъла на законодателството на държавата, в която съответното лице е установено;


7. Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

(2) ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:


1. виновно забави изпълнението на някое от задълженията си по договора с повече от 10 (десет) дни;


2. при пълно неизпълнение, в т.ч. когато доставените машини не отговарят на изискванията на ВЪЗЛОЖИТЕЛЯ и Техническата спецификация;


3. не отстрани в съответния срок констатирани недостатъци;


4. не изпълни точно някое от задълженията си по договора;


5. използва подизпълнител, без да е декларирал това в офертата си, или използва подизпълнител, който е различен от този, посочен в офертата му;


6. бъде обявен в несъстоятелност или когато е в производство по несъстоятелност или ликвидация.


(3) ВЪЗЛОЖИТЕЛЯТ може да прекрати договора едностранно с 14-дневно писмено предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършената от страна на ИЗПЪЛНИТЕЛЯ и приета от ВЪЗЛОЖИТЕЛЯ част от договора.

Х. НЕПРЕДВИДЕНИ ОБСТОЯТЕЛСТВА

Чл.33. (1) Страните се освобождават от отговорност за неизпълнение на задълженията си, когато невъзможността за изпълнение се дължи на непредвидени обстоятелства.

 
(2) „Непредвидени обстоятелства” по смисъла на този договор са обстоятелствата по § 1, т. 27 от ДР на ЗОП. В този случай страните се освобождават от отговорност за неизпълнение на задълженията си.  


(3) Не може да се позовава на непредвидени обстоятелства онази страна, чиято небрежност или умишлени действия или бездействия са довели до невъзможност за изпълнението на договора, както и  ако е била в забава и не е информирала другата страна за възникването й.


Чл.34. Липсата на парични средства не представлява непредвидени обстоятелства.


Чл.35. Страната, за която са налице непредвидени обстоятелства е длъжна да предприеме всички действия с грижата на добър стопанин, за да намали понесените вреди и загуби, както и да уведоми писмено другата страна в 3 (три) дневен срок от настъпване на тези обстоятелства. При неуведомяване се дължи обезщетение за настъпилите от това вреди в действителен размер. 


Чл.36. Докато траят непредвидените обстоятелства, изпълнението на задълженията и свързаните с тях насрещни задължения се спира.

ХІ. ЗАКЛЮЧИТЕЛНИ УСЛОВИЯ

Чл.37. Изменение на настоящия договор се допуска по изключение, при условията на чл. 116 от ЗОП.

Чл.38. (1) Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

(2) За целите на този договор данните и лицата за контакт на страните са, както следва:

1. За ВЪЗЛОЖИТЕЛЯ:
 Адрес за кореспонденция: гр. Разград, ул. "Проф. Илия Петров" № 1

Тел.: 084/660 235
e-mail: ptgrz@ptgrz.org

Лице за контакт: Нешка Христова


2. За ИЗПЪЛНИТЕЛЯ: 


Адрес за кореспонденция: ………………………..……

Тел.: …………………………………….

Факс: ………………………………………

e-mail: ……………………………………..

Лице за контакт: ………………………….

 
(3) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3.  датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща. 

(4) Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

Чл. 39. (1) Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички стоки, и всякакви други елементи или компоненти, във връзка с изпълнението на договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху доставените стоки и други резултати от изпълнението на Договора, които могат да бъдат обект на авторско право. 

(2) В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с доставените стоки, във връзка с изпълнението на този договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:

1. чрез промяна на стока, част или елемент; или

2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или

3. като получи за своя сметка разрешение за ползване на стоката от третото лице, чиито права са нарушени.

(3) ВЪЗЛОЖИТЕЛЯТ уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 7 (седем) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.

(4) ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

Чл.40. Този договор, в т.ч. приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Чл.41. Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд. 

Този Договор е изготвен и подписан в три еднообразни екземпляра – един за ИЗПЪЛНИТЕЛЯ и два за ВЪЗЛОЖИТЕЛЯ.
Приложения:

1. Техническа спецификация;

2. Техническо предложение на ИЗПЪЛНИТЕЛЯ;

3. Ценово предложение на ИЗПЪЛНИТЕЛЯ.
Д О Г О В А Р Я Щ И:

ВЪЗЛОЖИТЕЛ:





 ИЗПЪЛНИТЕЛ:
НАЦИОНАЛНА 

ПРОФЕСИАНАЛНА ТЕХНИЧЕСКА 


………………………………
ГИМНАЗИЯ „ШАНДОР ПЕТЬОФИ“


(длъжност) ……………………
гр. Разград                         





(име и фамилия)

ДИРЕКТОР:……………..………….                                
                         (Н. ХРИСТОВА)                                              
          
ГЛ. СЧЕТОВОДИТЕЛ : …………………                             

                                         (М. КУМАНОВА)

